stanford-oval/wikipedia huggingface dataset:
สดุดี 1
บรรณานุกรม

Mazor, Lea (2011). "Book of Psalms".  ใน Berlin, Adele; Grossman, Maxine (บ.ก.). The Oxford Dictionary of the Jewish Religion. Oxford University Press. ISBN 978-0-19-973004-9.
Scherman, Rabbi Nosson (2003). The Complete Artscroll Siddur (3rd ed.). Mesorah Publications, Ltd. ISBN 978-0-89-906650-9.
สตาส์ (เพลงซิมพลีเรด)

| "สตาส์" |
| --- | --- |

เพลงโดยซิมพลีเรด
จากอัลบั้มสตาส์
วางจำหน่าย: 18 พฤศจิกายน ค.ศ. 1991 (ยุโรป) มกราคม ค.ศ. 1992 (อเมริกาเหนือ)
บันทึกเสียง: ค.ศ. 1991
แนวเพลง: ป็อปร็อก, บลูอายด์โซล
ความยาว: 4:08
ค่ายเพลง: อีสต์เวสต์เรคอร์ดส อเมริกา
ผู้ประพันธ์เพลง: มิค ฮัคนอลล์
โปรดิวเซอร์: สจวร์ต เลวีน
"สตาส์" (อังกฤษ: Stars) เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้มที่มีชื่อเดียวกัน ในปี ค.ศ. 1991 ซิงเกิลนี้ขึ้นสู่อันดับที่ 8 ของชาร์ตซิงเกิลแห่งสหราชอาณาจักร และอยู่ในอันดับที่ 44 ของบิลบอร์ด ฮอต 100
สตาร์สตรักก์

"สตาร์สตรักก์" (อังกฤษ: Starstrukk) เป็นเพลงของกลุ่มดนตรีชาวอเมริกัน ทรีโอ!ทรี เป็นซิงเกิลที่สองจากอัลบั้ม วอนต์ เพลงฉบับดีลักซ์และออกอากาศในวิทยุออกจำหน่ายและร้องรับเชิญโดย เคที เพร์รี เพลงฉบับที่เพร์รีร้องด้วยประสบความสำเร็จอย่างมากในออสเตรเลีย เบลเยียม ฟินแลนด์ ไอร์แลนด์ โปแลนด์ และสหราชอาณาจักร ขึ้นถึงสิบอันดับแรกในชาร์ตต่าง ๆ
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
สติ (แก้ความกำกวม)

สติ (อังกฤษ: Mindfulness) อาจหมายถึง
สติ (พุทธศาสนา) หมายถึงความระลึกได้ ความนึกขึ้นได้ ความไม่เผลอเป็นต้น
สติ (จิตวิทยา) ในสาขาจิตวิทยาของชาวตะวันตกหมายถึง การเพ่งความใส่ใจของตนไปที่อารมณ์ ความคิด และความรู้สึกที่เกิดขึ้นในขณะนี้ โดยตั้งใจ โดยยอมรับ โดยไม่มีการตัดสิน" ซึ่งสามารถฝึกได้โดยวิธีปฏิบัติกรรมฐาน ที่ดัดแปลงมาจากการเจริญอานาปานสติของชาวพุทธ
สติกซ์ (แก้ความกำกวม)

สติกซ์ (อังกฤษ: Styx) สามารถหมายถึง
สติกซ์ เทพีแห่งแม่น้ำตามเทพปกรณัมกรีก
แม่น้ำสติกซ์ แม่น้ำที่คั่นโลกและยมโลกออกจากกันตามเทพปรณัมกรีก
สติกซ์ ดวงจันทร์ของดาวพลูโต
สติกซ์ วงดนตรีสัญชาติอเมริกัน
สติกซ์

สำหรับความหมายอื่น ดูที่ สติกซ์ (แก้ความกำกวม)
สติกซ์ (อังกฤษ: Styx) เป็นพระธิดาของไททันโอเชียนัส (Oceanus) และไททันเทธีส (Tethys) และเป็นมเหสีของเทพพาลลัส (Pallas) ลูกๆ ของนางคือเทพซีลุส (Zelus) เทพีไนกี้ (Nike) เทพคราตอส (Cratos) และเทพีไบอา (Bia) (และบางครั้งยังรวมไปถึงเทพีอีออส (Eos) อีกด้วย)
เทพีสติกซ์ช่วยเหลือเทพซุส (Zeus) ในสงครามกับเหล่าไททันที่เรียกว่า ไททันโนมาเคีย (Titanomachia) นางเป็นองค์แรกที่เข้าช่วยเหลือมหาเทพ ด้วยเหตุนี้เองนามของนางจึงได้รับเกียรติให้เป็นข้อผูกมัดคำสาบานของเหล่าทวยเทพ
สตรีทบอลสะท้านฟ้า

สตรีทบอลสะท้านฟ้า (อังกฤษ: Super Dunker) เป็นการ์ตูนไทย ผลงานของ "ต้น" จักรพันธ์ ห้วยเพชร ตีพิมพ์เป็นตอนๆ ในนิตยสารการ์ตูนรายสัปดาห์มหาสนุก จัดพิมพ์โดยบันลือบุ๊คส์ เป็นการ์ตูนแนวกีฬาที่ให้ความรู้เรื่องกีฬาบาสเกตบอล ปัจจุบันมีการตีพิมพ์ฉบับรวมเล่มแล้วจำนวน 12 เล่ม(จบ) นอกจากนี้ยังมีภาค 2 ออกมาอีก จำนวน 4 เล่ม
สตรีทบอลสะท้านฟ้าได้รับรางวัล Gold Award ซึ่งเป็นรางวัลชนะเลิศจากการประกวด "รางวัลการ์ตูนนานาชาติ" ครั้งที่ 3 (3rd International MANGA Award) จัดโดยกระทรวงการต่างประเทศญี่ปุ่น เมื่อวันที่ 4 ธันวาคม พ.ศ. 2552 โดยมี นายโคอิชิ ทาเคมาสะ (Mr.Koichi Takemasa) State Secretary for Foreign Affairs ของญี่ปุ่นเป็นผู้มอบรางวัล โดยที่คณะกรรมการตัดสินมีความเห็นว่าเนื้อหาของการ์ตูนเรื่องนี้ให้ความหวังแก่เด็กและเยาวชน เนื่องจากตัวละครหลักของเรื่องพยายามเอาชนะสถานการณ์เลวร้ายต่างๆ ที่เขาต้องเผชิญ  ทำให้ "จักรพันธ์ ห้วยเพชร" ผู้เขียน จึงถือได้ว่าเป็นนักวาดการ์ตูนชาวไทยคนแรกที่ได้รับรางวัลชนะเลิศของสาขานี้
เนื้อเรื่องย่อ

ร็อกกี้ นักกีฬาบาสเกตบอลชื่อดังของ NBA เดินทางท่องเที่ยวด้วยเครื่องบินเจ็ทส่วนตัว แต่เกิดอุบัติเหตุเครื่องบินตกต้องมาติดเกาะ อาศัยอยู่กับครอบครัวของ โตโต้ เด็กน้อยชาวเกาะ  ร็อกกี้ได้สอนการเล่นบาสเกตบอลให้โตโต้ จนโตโต้หลงใหลในบาสเกตบอลมาก
2 ปีต่อมา ร็อกกี้ต้องเดินทางกลับประเทศ จึงได้มอบปลอกแขนของตนให้โตโต้เป็นของที่ระลึก โตโต้ได้ใส่ปลอกแขนนั้นติดตัวมาตลอด  เมื่อโตโต้อายุ 13 ปี โตโต้ได้จากเกาะมาเรียนในเมืองพัทยา โตโต้มุ่งมั่นที่จะเล่นบาสเกตบอลอย่างเต็มที่ แต่รุ่นพี่โรงเรียนได้ยึดสนามบาสเกตบอลไว้เล่นฟุตบอลจึงหมดโอกาสเล่นบาสเกตบอล ต่อมา โตโต้ได้พบเพื่อนใหม่จากต่างโรงเรียนชื่อ ไตเติ้ล ซึ่งชอบบาสเกตบอลเช่นกัน ไตเติ้ลเห็นฝีมือของโตโต้จึงได้ชวนตั้งทีมเข้าแข่งสตรีทบอล ภายหลังก็ได้ยักษ์ รุ่นพี่ร่างใหญ่ และมนซี่ พี่ชายที่เป็นกะเทยของไตเติ้ลมาร่วมทีมอีกด้วย โดยตั้งชื่อทีมว่า Super Dunker
ตัวละครหลัก

โตโต้ เด็กน้อยชาวเกาะที่มาเรียนโรงเรียนมัธยมที่พัทยา อายุ 13 ปี คลั่งไคล้บาสเกตบอลเป็นอย่างมาก ได้รับทักษะการเล่นบาสเกตบอลจากการสอนของร็อกกี้ นักกีฬาบาสเกตบอล NBA มีความสามารถพิเศษคือสามารถดังค์บอลได้ แม้จะสูงแค่ 162 เซนติเมตร แต่มีจุดอ่อนคือจ่ายบอลไม่เป็น
ไตเติ้ล เด็กหนุ่มอายุ 14 ปี เพื่อนใหม่คนแรกของโตโต้ เป็นอีกคนที่ชื่นชอบบาสเกตบอลมาก เป็นผู้ชักชวนโตโต้ให้มาตั้งทีมสตรีทบอล
ยักษ์ เด็กหนุ่มร่างยักษ์อายุ 15 ปี อยู่โรงเรียนเมืองบางละมุง  เป็นคนบ้าพลัง ชอบใช้กำลัง แต่เป็นคนอ่อนไหวรักความยุติธรรม เมื่อได้เห็นฝีมือการดังค์บอลของโตโต้จึงได้ตัดสินใจมาร่วมทีมของโตโต้และไตเติ้ลด้วยอีกคน
มนตรี หรือ มนซี่ พี่ชายของไตเดิ้ล เป็นกะเทยที่หน้าตาสวยมากจนใครๆ ก็คิดว่าเป็นผู้หญิงจริงๆ
วิลลี่ เด็กหนุ่มอายุ 15 ปี ลูกครึ่งไทย-อเมริกัน หน้าตาดีมีสาวๆมารุมตลอดเมื่อเจอวิลลี่ อยู่ทีม MVPแอบชอบมนซี่อยู่และพึ่งรู้ว่ามนซี่เป็นผู้ชายในเล่ม 6
บิ๊ก อายุ 15 ปี คู่กัดของยักษ์ อยู่ทีม MVP สูง 185 เซนติเมตร
การตอบรับ

ด้วยเนื้อหาที่มุ่งเน้นการเอาชนะอุปสรรคต่างๆโดยไม่ย่อท้อ ส่งผลให้การ์ตูนเรื่องนี้ได้รับรางวัลชนะเลิศ International MANGA Award 2009  และทางนิตยสาร LET'S Comic ยังได้กล่าวถึงสตรีทบอลสะท้านฟ้าว่า เป็นการ์ตูนเกี่ยวกับกีฬา ที่ถือว่าหาการ์ตูนแนวนี้ได้น้อยในประเทศไทย จึงทำให้การ์ตูนดังกล่าวมีความน่าสนใจ ด้วยเนื้อหาที่เน้นการส่งเสริมกำลังใจและสิ่งไม่คาดฝันจากเนื้อเรื่อง และได้ให้คะแนนด้านเนื้อหาที่ 7.5 คะแนนสำหรับความแปลกใหม่ 7 คะแนนสำหรับลายเส้นที่อาจยังไม่ชัดเจนสำหรับบางมุมของตัวละคร และคะแนนด้านปรัชญา 8 คะแนน รวมทั้งนิตยสารดังกล่าวได้ยกให้การ์ตูนชุดนี้อยู่ที่ระดับเกรด B
ดูเพิ่ม

จักรพันธ์ ห้วยเพชร
รางวัลการ์ตูนนานาชาติ
แหล่งข้อมูลอื่น

Super Dunker ที่ Meb Market
ธิตินันท์ สุวรรณศักดิ์

| ธิตินันท์ สุวรรณศักดิ์ |
| --- | --- |

สารนิเทศภูมิหลัง
เกิด: 16 พฤศจิกายน พ.ศ. 2521 (46 ปี)  จังหวัดกาญจนบุรี ประเทศไทย
ส่วนสูง: 185 เซนติเมตร
คู่สมรส: กิติยา หมากสีทอง (พ.ศ. 2556 - ปัจจุบัน)
อาชีพ: นักแสดง นายแบบ
ปีที่แสดง: พ.ศ. 2542 - ปัจจุบัน
ผลงานเด่น: หมอมาร์ค จากเรื่อง สงครามนางฟ้า
ธิตินันท์ สุวรรณศักดิ์ (ชื่อเล่น : เอ็กซ์) เกิดเมื่อวันที่ 16 พฤศจิกายน พ.ศ. 2521 จบการศึกษาระดับปริญญาโท จากคณะนิเทศศาสตร์ สาขาการโฆษณา มหาวิทยาลัยศรีปทุม  เป็นนักแสดงชาวไทย เคยประกวดดี-กาย ได้รองอันดับ 1 เข้าสู่วงการบันเทิงจากผลงานละครเรื่องแรกเรื่อง ไก่นา จากนั้นมีผลงานอีกหลายเรื่องอย่าง แผลเก่า, กรงเพชร, สะใภ้กาฝาก และ สมปองน้องสมชาย
มีผลงานละครที่สร้างชื่อเสียงจากละครเรื่อง สงครามนางฟ้า รับบทหมอมาร์ค เกย์หนุ่ม และยังมีผลงานละครเรื่อง โบตั๋นกลีบสุดท้าย รับบทเป็นเกย์อีกเช่นกันคู่กับ ต๊ะ วริศ จากนั้นได้เข้ามาสู่รายการเรียลลิตี้ Superstar ที่สุดแห่งดาว แต่หลังจากใช้ชีวิตในบ้านได้ 4 อาทิตย์ ก็ต้องออกจากบ้านไปเป็นคนที่ 3
ด้านครอบครัว ได้สมรสกับแฟนสาวนอกวงการ "อิ๋ว-กิติยา หมากสีทอง" ซึ่งเป็นถึงดีไซน์เนอร์ให้กับแบรนด์ "หมากสีทอง" โดยทั้งคู่ได้จดทะเบียนสมรสกันไปแล้วตั้งแต่วันที่ 14 ก.พ. 2556 ที่ อยุธยา และฉลองสมรสที่ร้านอัลปาก้า วิลล์ ซ.ลาดพร้าว-วังหิน 71 หลังจัดพิธีแต่งงานไปแล้วเมื่อวันที่ 15 ส.ค. 2556 ที่บ้านเจ้าสาว จังหวัดกาญจนบุรี
ผลงาน > ละครสั้น

2558 ฟ้ามีตา ตอน ของขวัญปีใหม่
2561 ฟ้ามีตา ตอน ถนนนี้กลับบ้าน
2561 ฟ้ามีตา ตอน อยู่ที่สอน
2562 ฟ้ามีตา ตอน มีผัวผิด..คิดจนผัวตาย
2562 ฟ้ามีตา ตอน แมวนำโชค
2562 ฟ้ามีตา ตอน หมาหยอกไก่
2564 ฟ้ามีตา ตอน ใครกลัวเมีย
2565 ฟ้ามีตา ตอน ทำดีที่สุดแล้ว
2565 ฟ้ามีตา ตอน ตัวแทนหมู่บ้าน
2566 ฟ้ามีตา ตอน นักทำคอนเทนต์
2566 พิภพมัจจุราช ตอน มารศาสนา
2567 โชน 7 เขตพิศวง ตอน แขก(ไม่ได้)รับเชิญ รับบท สันต์
2567 โชน 7 เขตพิศวง ตอน นวิตาสถาน​ รับบท ศักดิ์​
ผลงาน > ภาพยนตร์

ไฉไล (2549)
ผลงาน > มิวสิกวิดีโอ

เพลง นางฟ้า  (ทรงกรด ฌา-มา อาร์สยาม 2551)
เพลง อย่าเพิ่งท้อ (ไม้เมือง)
เพลง เอาน้ำตามานี่ (ก็อต จักรพันธ์)
ผลงาน > การประกวด

โดมอนแมน ปี 1999 ตำแหน่ง รองอันดับ 1 และ ตำแหน่งแต่งกายสไตล์โดมอนยอดเยี่ยม
สุดสายป่านหนุ่มโตโยต้า ปี 1999
ดี-กาย ปี 2001 ตำแหน่งรองอันดับ 1
สตรอนเชียม

Chemical element, symbol Sr and atomic number
สตรอนเชียม (อังกฤษ: Strontium เสียงอ่านภาษาอังกฤษ: /ˈstrɒnʃiəm, -ʃəm, -tiəm/)  สตรอนเชียมเป็นโลหะสีขาวเงิน ความถ่วงจำเพาะประมาณ 2.5 ใกล้เคียงกับอะลูมิเนียม ซึ่งมีความถ่วงจำเพราะ 2.7 ซึ่งสตรอนเชียมคือธาตุที่มีหมายเลขอะตอม 38 และสัญลักษณ์คือ Sr สตรอนเชียมอยู่ในตารางธาตุหมู่ 2 สตรอนเชียมเป็นโลหะแอลคาไลน์เอิร์ท มีสีขาวเงินหรือสีเหลืองมีเนื้อโลหะอ่อนนุ่มมีความไวต่อปฏิกิริยาเคมีมากจะมีสีเหลืองเมื่อสัมผัสกับอากาศ พบมากในแร่ซีเลสไทต์และสตรอนเชียไนต์
การค้นพบ

อะแดร์ ครอว์ฟอร์ดและวิลเลียม ครุกแชงก์ ค้นพบธาตุสตรอนเชียมขณะเตรียมแบเรียมในปี ค.ศ. 1790 ต่อมาทอมัส ชาลส์ โฮป ศาสตราจารย์ด้านเคมีจากมหาวิทยาลัยกลาสโกว์ตั้งชื่อธาตุนี้ว่า สตรอนไทต์ (strontites) ตามชื่อหมู่บ้านสตรอนเชียนในสกอตแลนด์ ที่ซึ่งพบแร่ธาตุนี้เป็นครั้งแรก ในปี ค.ศ. 1808 ฮัมฟรี เดวี นักเคมีชาวอังกฤษสกัดธาตุนี้ได้จากกระบวนการอิเล็กโทรไลซิส ก่อนที่เขาจะเปลี่ยนชื่อธาตุนี้เป็น สตรอนเชียม ตามชื่อธาตุในกลุ่มโลหะแอลคาไลน์เอิร์ท
ดอกไม้ไฟ

คงมีไม่กี่คนที่เคยเห็นโลหะสีขาวเงินของสตรอนเชียม แต่คนจำนวนมากต้องเคยได้เห็นแสงที่ปลดปล่อยจากสตรอนเชียม แสงสีแดงของดอกไม้ไฟส่วนใหญ่ได้จากปฏิกิริยาเผาไหม้ของสตรอนเชียม ปฏิกิริยานี้ไม่เกี่ยวข้องกับความเป็นไอโซโทป ไม่ว่าจะเป็น 88Sr หรือ 90Sr ต่างก็ให้สีแดง
การใช้ประโยชน์

ธาตุสตรอนเชียมใช้ประโยชน์ทำนองเดียวกับแคลเซียมและแบเรียม ประกอบกับเป็นธาตุที่หาได้ยากกว่ามาก (และมีราคาแพงกว่า) การผลิตสตรอนเชียมเพื่อมุ่งใช้ประโยชน์จึงมีน้อยมาก อย่างไรก็ตามก็มีการใช้ Sr เป็นตัว "getter" บ้างในหลอดสุญญากาศ
ซึ่งสตรอนเทียมสามารถนำมาใช้ประโยชน์ได้ดังนี้
ใช้ทำโลหะเจือกับ Al, Pb และ Cu
ใช้ในอุตสาหกรรมถลุงโลหะ โดยการเกิดไนไตรด์ (nitrides) และคาร์ไบด์ (carbides) กับแร่ที่มี N และ C เป็นองค์ประกอบ
เป็นตัวออกซิไดซ์สำหรับโลหะเจือหลายชนิด เช่น Cr-Ni, Fe-Ni, Ni-Co, Ni-Co-Fe
เป็นตัวรีดิวซ์ในการเตรียมโลหะ Be, Cr, Ha และโลหะ rare earths
ประโยชน์อื่น ๆ เช่น ใช้ดูดน้ำออกจากน้ำมัน แยกไนโตรเจนจากอาร์กอน เป็นต้น
กัมมันตภาพรังสี

สตรอนเชียมเป็นสารอันตราย ปลดปล่อยกัมมันตภาพรังสีก่อฝุ่นปรมาณู (ผลพลอยได้จากการแตกตัวนิวเคลียส) ภายหลังการระเบิดของระเบิดปรมาณูที่อันตรายยิ่งกว่าสตรอนเชียมเป็นโลหะอัลคาไลน์เอิร์ทเหมือนกับแคลเซียม (Ca) จึงสะสมในเนื้อกระดูกได้เหมือนแคลเซียม แล้วปลดปล่อยกัมมันตภาพรังสี (ß ซึ่งก็คืออิเล็กตรอนความเร็วสูง) เป็นสาเหตุของมะเร็งกระดูกและมะเร็งเม็ดเลือดขาว มีครึ่งชีวิตประมาณ 29 ปี เมื่อเข้าสู่ร่างกายก็จะคงอยู่ก่ออันตรายได้ต่อเนื่องยาวนาน สร้างความทุกข์ทรมาน แต่สตรอนเชียมดังกล่าวเป็น 90Sr ซึ่งเป็นไอโซโทปที่ได้จากการแตกตัวนิวเคลียส ไม่มีในธรรมชาติ
สตรอนเชียมในธรรมชาติส่วนใหญ่เป็น 88Sr จึงไม่จำเป็นต้องวิตกกังวลใด ๆ
แหล่งข้อมูลอื่น

WebElements.com – สตรอนเชียม
สตรอนเชียม ที่ The Periodic Table of Videos (มหาวิทยาลัยนอตทิงแฮม)
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
เกลือสตรอนเชียมในดอกไม้ไฟจะให้ประกายไฟสีแดง
สตาร์ส ไมโครอิเล็กทรอนิกส์ (ประเทศไทย)

| --- | --- |
ประเภท: ชิ้นส่วนอิเล็กทรอนิกส์
อุตสาหกรรม: เทคโนโลยี
รูปแบบ: บริษัทมหาชน SET:SMT
ก่อตั้ง: 22 ธันวาคม พ.ศ. 2538
สำนักงานใหญ่: เลขที่ 586 หมู่ที่ 2 ตำบลคลองจิก อำเภอบางปะอิน พระนครศรีอยุธยา , ไทย
บริการ: Electronics Manufacturing Services
เว็บไซต์: http://www.starsmicro.com
บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) (อังกฤษ: STARS MICROELECTRONICS (THAILAND) PUBLIC COMPANY LIMITED ชื่อย่อ:SMT)   บริษัทก่อตั้งขึ้นเมื่อวันที่ 22 ธันวาคม 2538 เพื่อประกอบธุรกิจรับจ้างผลิตและประกอบชิ้นส่วนอิเล็กทรอนิกส์ (Electronics Manufacturing Services หรือ EMS) และในวันที่ 23 กันยายน 2552 บริษัทได้นำหุ้นเข้าจดทะเบียนในตลาดหลักทรัพย์แห่งประเทศไทย ปัจจุบันบริษัทมีโรงงาน 2 แห่ง ซึ่งตั้งอยู่ที่นิคมอุตสาหกรรมบางปะอิน จังหวัดพระนครศรีอยุธยา
การประกอบธุรกิจ

บริษัทให้บริการรับจ้างผลิตและประกอบชิ้นส่วนอิเล็กทรอนิกส์แก่กลุ่มลูกค้าซึ่งประกอบด้วยบริษัทอิเล็กทรอนิกส์ชั้นนำของโลก โดยบริษัทสามารถให้บริการแบบครบวงจร รวมถึงการร่วมออกแบบและพัฒนาผลิตภัณฑ์ชิ้นส่วนอิเล็กทรอนิกส์ (Joint Innovation) ระหว่างลูกค้าและทีมวิศวกรชั้นนำของบริษัท ด้วยเทคโนโลยีและเครื่องจักรที่ทันสมัย
บริษัทสามารถรับจ้างผลิตและประกอบชิ้นส่วนอิเล็กทรอนิกส์ที่เป็นนวัตกรรมใหม่อย่างหลากหลาย ชิ้นส่วนอิเล็กทรอนิกส์ที่มีความซับซ้อนและชิ้นส่วนอิเล็กทรอนิกส์ที่ต้องการความละเอียดและความแม่นยำสูง
การประกอบธุรกิจของแต่ละผลิตภัณฑ์
การผลิตและประกอบชิ้นส่วนอิเล็กทรอนิกส์ (Microelectronics Module Assembly : MMA)
การประกอบและทดสอบแผงวงจรไฟฟ้ารวม (Integrated Circuit Packaging หรือ IC Packaging)
สตาร์มูฟวีส์

| --- | --- |

ความเป็นเจ้าของ
เจ้าของ: เดอะวอลต์ดิสนีย์
ลิงก์
เว็บไซต์: http://www.startv.com/movies/
ออกอากาศ

เคเบิลทีวี
TrueVisions CATV: ช่อง 14
ทีวีดาวเทียม
TrueVisions DSTV: ช่อง 45 (HD ช่อง 127)
 
สตาร์ มูฟวีส์ (อังกฤษ: Star Movies) เป็นช่องรายการภาพยนตร์เพื่อคนเอเชีย
Star Movies ในประเทศไทยสามารถรับชมผ่านทาง TrueVisions ช่อง 127 ในระบบดิจิตอลในแบบ HD , ช่อง 45 ระบบดิจิตอล (ช่อง 14 อนาล็อก) แต่ถูกแทนที่เป็นช่อง Fox Movies Premium ตั้งแต่วันที่ 1 มกราคม 2555 เป็นต้นมา
ประวัติ

Star Movies เป็นช่องรายการภาพยนตร์ทั้งฮอลลีวู้ดและฮ่องกง ออกอากาศครั้งแรกเมื่อปี 1994 [ต้องการอ้างอิง]
แหล่งข้อมูลอื่น

เว็บไซต์ Star Movies เก็บถาวร 2009-12-13 ที่ เวย์แบ็กแมชชีน
สตรีหลับ (เฟอร์เมร์)

| สตรีหลับ |
| --- | --- |

ศิลปิน: โยฮันส์ เวร์เมร์
ปี: ค.ศ. 1657
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์ศิลปะเมโทรโพลิทัน, นครนิวยอร์ก
สตรีหลับ หรือ สตรีหลับที่โต๊ะ (อังกฤษ: A Girl Asleep หรือ  A Woman Asleep at Table) เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของสมัยบาโรก ที่ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันที่นครนิวยอร์กในสหรัฐอเมริกา
ภาพ “สตรีหลับ” ที่เขียนในปี ค.ศ. 1657 เป็นภาพแรกๆ ที่เวร์เมร์เขียน อิทธิพลการเขียนของแรมบรังด์ในงานเขียนในช่วงนี้จะเห็นได้อย่างง่ายดายจากการใช้สีอันเรืองรองและการใช้ฝีแปรงสีหนา (impasto) บนภาพ
เนื้อหาของภาพ

ทางด้านซ้ายของภาพเป็นโต๊ะที่ปูด้วยพรมตะวันออก บนโต๊ะมีจานเดลฟท์ที่เต็มไปด้วยผลไม้, เหยือกขาว และแก้วที่ล้มอยู่ด้านหน้า อีกด้านหนึ่งเป็นสตรีที่นั่งงีบโดยยันหัวไว้กับแขนขวาที่เท้าอยู่บนโต๊ะ มือซ้ายเกาะโต๊ะ ด้านขวาของภาพเป็นพนักเก้าอี้ ไกลออกไปเป็นประตูที่เปิดอยู่ครึ่งหนึ่งที่ทำให้ผู้ดูมองทะลุไปยังห้องอีกห้องหนึ่งได้
องค์ประกอบของภาพสัมพันธ์โดยตรงกับแรมบรังด์ ภาพวาดลายเส้นภาพหนึ่งชื่อ “เด็กสาวหลับที่หน้าต่าง” เป็นภาพที่วางท่าคล้ายคลึงกัน ภาพนี้และแบบลักษณะนี้นำไปใช้โดยนิโคลัส แมร์สในภาพ “สาวใช้ขี้เกียจ” ที่เขียนในปี ค.ศ. 1655 (หอศิลป์แห่งชาติ, ลอนดอน) หรือในภาพ “สาวใช้ในบ้าน” ที่เขียนในปีต่อมา (พิพิธภัณฑ์เซนต์หลุยส์) สันนิษฐานกันว่านิโคลัส แมร์สยังคงพำนักอยู่ในเดลฟท์หลังจากที่ออกจากห้องเขียนภาพของแรมบรังด์อาจจะจนถึงปี ค.ศ. 1653 หรืออาจจะหลังจากนั้นก่อนที่จะย้ายไปอยู่ที่ดอร์เดร็คท์ แต่จะอย่างไรก็ตามโอกาสที่เวร์เมร์จะได้เห็นภาพร่างของแรมบรังด์นั้นมีมาก การใช้แสงและการใช้สีหนักหนาเป็นเทคนิคของการเขียนภาพแบบแรมบรังด์โดยตรงของต้นคริสต์ทศวรรษ 1640
จากการตรวจสอบทางด้านลักษณะการเขียนทำให้ทราบว่าเวร์เมร์เปลี่ยนการเขียนไปเป็นอันมากระหว่างการเขียนภาพ เดิมในภาพมีชายอีกคนหนึ่งในห้องถัดไปแทนที่จะเป็นกระจก และหมาตรงประตู และภาพบนผนังก็มีขนาดใหญ่กว่า ซี่งเป็นภาพของคิวปิดที่ปรากฏในภาพเขียนอื่นของเวร์เมร์
วอลเตอร์ ลีดทค์ผู้เชี่ยวชาญเกี่ยวกับเวร์เมร์ให้ความเห็นว่า ภาพเขียนที่แสดงการหลับและฝัน (และอาจจะดื่มไวน์ที่เห็นจากแก้วที่ล้มลง) ทำให้สาวใช้ละเลยหน้าที่ที่จะเห็นได้จากเฟอร์นิเจอร์ที่เกะกะและโต๊ะที่ไม่เรียบร้อย นอกจากนั้นสาวใช้ก็ยังทิ้งประตูเปิดไว้ ซึ่งเป็นการชี้ให้เห็นคุณสมบัติของสตรี และบ้านช่องที่ปล่อยละเลยโดยปราศจากการป้องกัน ภาพเขียนในหัวข้อเกี่ยวกับสาวใช้ในท่าต่างๆ เป็นที่นิยมเขียนกันในบรรดาจิตรกรชาวดัตช์ รวมทั้งอีกภาพหนึ่งของเวร์เมร์เอง “สตรีเทนม” และภาพ “ไดแอนาและผู้ติดตาม”
ตามความเห็นของลีดทค์การมีสุนัขก็เป็นนัยยะว่า พร้อมที่จะมีความสัมพันธ์เช่นสุนัขตามถนน แต่เวร์เมร์เขียนกระจกและกำแพงแทนที่ชายและสุนัขที่หายไป เก้าอี้ที่มีเบาะวางขวางไว้อาจจะเป็นสัญลักษณ์ของความเกียจคร้าน หรืออาจจะเพิ่มมีแขกมาหา ความคิดที่ว่าอาจจะมีคนอีกคนหนึ่งก่อนหน้านั้นสนับสนุนโดยเหยือกไวน์และแก้วที่อยู่บนโต๊ะ และอาจจะมีมีดและซ่อมอยู่ด้วย  จานผลไม้เดลฟท์แบบจีนเป็นสัญลักษณ์ของการล่อใจ นอกจากนั้นสิ่งต่างๆ ที่ปรากฏในภาพโดยทั่วไปดังกล่าวก็เป็นที่เข้าใจกันในสมัยนั้นว่าเกี่ยวข้องกับการรับรองแขก
ภาพเขียนอาจจะเป็นของ Pieter Claesz van Ruijven ผู้อุปถัมภ์งานของเวร์เมร์ผู้เป็นเจ้าของภาพ  “สตรีเทนม” ด้วย ทั้งสองภาพต่างก็เป็นภาพที่มีสัญลักษณ์และนัยยะถึงความสัมพันธ์ทางเพศของสาวใช้ แต่เป็นการแสดงในทางที่เข้าอกเข้าใจมากกว่าที่จะเป็นการติเตียนอย่างที่เคยเป็นมา
เนื้อหาของภาพ > ประวัติความเป็นเจ้าของ

ภาพเขียนภาพนี้เป็นภาพหนึ่งในหลายภาพของเวร์เมร์ที่ขายเมื่อวันที่ 16 พฤษภาคม ค.ศ. 1696 ในบรรดาทรัพย์สมบัติของยาค็อป ดิสเซียส (ค.ศ. 1653-ค.ศ. 1695) เชื่อกันว่าเดิมภาพนี้เป็นของพ่อตาของดิสเซียส Pieter Claesz van Ruijvenผู้เป็นผู้อุปถัมภ์งานของเวร์เมร์ ผู้คงจะยกให้ลูกสาวผู้ยกให้ดิสเซียสต่อ ประวัติการเป็นเจ้าของจากนั้นก็ไม่เป็นที่ทราบจนกระทั่งตกมาเป็นของจอห์น วอเตอร์ลู วิลสันในปารีสหลังปี ค.ศ. 1873 เมื่อวันที่ 14 มีนาคม ค.ศ. 1881 หอแสดงภาพเซดเดิลไมเยอร์ในปารีสก็ซื้อภาพ แต่ภายในปลายปีเดียวกันก็ขายต่อให้แก่รูดอล์ฟ คานน์ที่ปารีสเช่นกัน คานน์เป็นเจ้าของภาพมาจนถึงปี ค.ศ. 1907 ในปี ค.ศ. 1908 ก็ขายให้แก่เบนจามิน อาลท์มันผู้เป็นเจ้าของภาพมาจนถึงปี ค.ศ. 1913 ก่อนที่จะยกให้กับพิพิธภัณฑ์ศิลปะเมโทรโพลิทัน
ดูเพิ่ม

โยฮันส์ เวร์เมร์
รายชื่อภาพเขียนโดยโยฮันส์ เวร์เมร์
แหล่งข้อมูลอื่น

Metropolitan Museum of Art webpage on A Girl Asleep.
| ด ค กจิตรกรรมโดยโยฮันเนิส เฟอร์เมร์ |
| --- | --- |
 พระเยซูในบ้านมาร์ธาและแมรี (ค.ศ. 1654–1655)  นักบุญแพร็กซิดิส (ราว ค.ศ. 1655)  ไดแอนาและผู้ติดตาม (ราว ค.ศ. 1655–1656)  โสเภณี (ค.ศ. 1656)  เด็กสาวอ่านจดหมายริมหน้าต่าง (ค.ศ. 1657)  สตรีหลับ (ค.ศ. 1657)  ถนนสายเล็ก (ค.ศ. 1657/58)  เจ้าหน้าที่กับเด็กสาวหัวเราะ (ราว ค.ศ. 1657)  สตรีเทนม (ราว ค.ศ. 1658)  แก้วไวน์ (ค.ศ. 1658–1660)  สตรีกับแก้วไวน์ (ราว ค.ศ. 1659)  ทิวทัศน์เมืองเดลฟท์ (ค.ศ. 1659–1660)  สตรีถูกขัดจังหวะ (ค.ศ. 1660–1661)  สตรีใส่เสื้อสีน้ำเงินยืนอ่านจดหมาย (ค.ศ. 1663–1664)  บทเรียนดนตรี (ค.ศ. 1662/1665)  สตรีเล่นลูทริมหน้าต่าง (ราว ค.ศ. 1663)  สตรีกับสร้อยไข่มุก (ค.ศ. 1662–1664)  สตรีกับเหยือกน้ำ (ค.ศ. 1660–1662)  สตรีถือตาชั่ง (ค.ศ. 1662–1663)  สตรีเขียนจดหมาย (ค.ศ. 1665–1666)  สาวใส่ต่างหูมุก (ราว ค.ศ. 1665)  เล่นดนตรี (ค.ศ. 1665–1666)  ภาพเหมือนสตรีสาว (ค.ศ. 1666–1667)  ศิลปะของการเขียนภาพ (ค.ศ. 1666/1667)  เจ้านายและสาวใช้ (ค.ศ. 1667/1668)  สตรีใส่หมวกแดง (ค.ศ. 1668)  นักดาราศาสตร์ (ค.ศ. 1668)  นักภูมิศาสตร์ (ค.ศ. 1668/1669)  คนถักลูกไม้ (ค.ศ. 1669/1670)  จดหมายรัก (ค.ศ. 1669/1670)  สตรีเขียนจดหมายกับสาวใช้ (ค.ศ. 1670)  สตรีสาวหน้าเครื่องดนตรี (ราว ค.ศ. 1670–1672)  อุปมานิทัศน์ของความศรัทธา (ค.ศ. 1671/1674)  คนเล่นกีตาร์ (ค.ศ. 1672)  สตรียืนข้างเครื่องดนตรี (ค.ศ. 1673/1675)  สตรีนั่งหน้าเครื่องดนตรี (ค.ศ. 1673/1675) 
 รายชื่อภาพเขียนโดยโยฮันเนิส เฟอร์เมร์  ภาพเขียนโดยโยฮันเนิส เฟอร์เมร์  จิตรกรรมยุคทองของเนเธอร์แลนด์ 
จิตรกรที่มีบทความเกี่ยวกับภาพเขียน ·  จิตรกรที่มีรายชื่อศิลปะ ·  จิตรกรรมแบ่งตามสมัย ·  จิตรกรรมแบ่งตามคริสต์ทศวรรษ ·  จิตรกรรมแบ่งตามประเภท ·  จิตรกรรมแบ่งตามหัวเรื่อง 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
สตาร์ วอร์ส: ไนทส์ออฟดิโอลด์รีพับลิค (หนังสือการ์ตูน)

บทความนี้เกี่ยวกับหนังสือการ์ตูน สำหรับวิดีโอเกม ดูที่ สตาร์ วอร์ส: ไนทส์ออฟดิโอลด์รีพับลิค (วิดีโอเกม)
ภาพปกหนังสือการ์ตูนฉบับที่ 1
สตาร์ วอร์ส: ไนทส์ออฟดิโอลด์รีพับลิค (อังกฤษ: Star Wars: Knights of the Old Republic, KotOR) เป็นหนังสือการ์ตูนชุดจัดพิมพ์โดยสำนักพิมพ์ดาร์คฮอร์ส ฉบับแรกวางจำหน่ายเมื่อ 25 มกราคม ค.ศ. 2006 และตีพิมพ์ต่อเนื่องเป็นรายเดือน เขียนเรื่องโดยผู้เขียนคนเดียวคือ John Jackson Miller
KotOR ดำเนินเรื่องในจักรวาลสตาร์ วอร์ส ยุคสาธารณรัฐเก่า ดำเนินเรื่องหลังจากเหตุการณ์ในหนังสือการ์ตูนชุด Tales of the Jedi และเกม Star Wars: Knights of the Old Republic และ Knights of the Old Republic II: The Sith Lords อยู่ในช่วงเหตุการณ์สงครามแมนดาลอเรียน เล่าเรื่องราวเกี่ยวกับพาดาวันคนหนึ่งชื่อเซย์น คาร์ริก ซึ่งรอดชีวิตและถูกจัดฉากให้เป็นผู้ต้องหาในเหตุการณ์การสังหารหมู่พาดาวันบนทาริส จนต้องหลบหนีจากนิกายเจได ได้เพื่อนใหม่ที่ไม่คาดฝัน ต้องต่อสู้เพื่อยืนยันความบริสุทธิ์ และได้ทราบถึงองค์กรลับของเจได เมื่อพยายามเปิดเผยเรื่องราวเกี่ยวกับองค์กรลับนี้ก็ต้องพบกับเหตุการณ์ไม่คาดคิด ที่จะเปลี่ยนชะตาของนิกายเจไดไปตลอดกาล
หนังสือการ์ตูนชุดนี้ตีพิมพ์ต่อเนื่อง 50 ตอน ก่อนจะอวสานลงในวันที่ 17 กุมภาพันธ์ ค.ศ. 2010 มกราคม 2555 สำนักพิมพ์ Dark Horse เริ่มวางแผงหนังสือการ์ตูนชุด Star Wars: Knights of the Old Republic--War เล่มแรกจาก 4 เล่ม ดำเนินเรื่องต่อจาก KOTOR
ฉบับรวมเล่ม

| ฉบับที่ | ชื่อตอน | รวมเล่มของ |
| --- | --- | --- |
| 1 | Commencement | Knights of the Old Republic #0 - 6 |
| 2 | Flashpoint | Knights of the Old Republic #7 - 12 |
| 3 | Days of Fear, Nights of Anger | Knights of the Old Republic #13 - 18 |
| 4 | Daze of Hate, Knights of Suffering | Knights of the Old Republic #19 - 24 |
| 5 | Vector: Volume 1 | Knights of the Old Republic #25 - 28 / Dark Times #11 - 12 |
| 6 | Vindication | Knights of the Old Republic #29 - 35 |
| 7 | Dueling Ambitions | Knights of the Old Republic #36 - 41 |
| 8 | Destroyer | Knights of the Old Republic #42 - 46 |
| 9 | Demon | Knights of the Old Republic #47 - 50 |
ตัวละคร

เซย์น คาร์ริกเป็นพาดาวันเจไดมนุษย์ในช่วงสงครามแมนดาลอเรียน ถือกำเนิดในครอบครัวนายธนาคารและชาวสวน เซย์นเกือบไม่ได้รับคัดเลือกเข้าสู่นิกายเจไดเนื่องจากความมีสัมผัสแห่งพลังในระดับต่ำสุด แต่ก็ได้รับการฝึกในช่วงที่เป็นยังลิงบนค่ายฝึกเจไดบนแดนทูอีน ต่อมาได้เข้าเป็นพาดาวันต่ออาจารย์เจไดลูเซียน เดรย์ ซึ่งเป็นสมาชิกของกลุ่มเจไดลับที่ตั้งขึ้นเพื่อหยุดยั้งการกลับมาของซิธในทุกวิถีทาง
ในขณะที่ได้รับการฝึกบนนครพิภพทาริสภายใต้การดูแลของลูเซียนและอาจารย์เจไดอีกสี่ท่าน เซย์นไม่เคยคิดที่จะฝึกฝนให้ตัวเองเก่งกาจขึ้น เขาขาดความมั่นใจในความสามารถของตัวเอง ปฏิบัติงานในฐานะอนาคตเจไดได้อย่างไม่น่าพึงพอใจ และถูกปฏิบัติคล้ายจะเป็นตัวตลก ไม่แม้แต่จะถูกคาดหวังว่าจะได้เป็นอัศวิน แต่เซย์นก็ยังไปร่วมพิธีแต่งตั้งอัศวิน แม้จะไปสายและพบว่าเพื่อนพาดาวันของเขานั้นถูกอาจารย์ของตัวเองฆ่าหมดสิ้น
ต่อมาเซย์นพบว่าอาจารย์ของเขาได้เห็นภาพนิมิตที่ระบุว่าพาดาวันคนหนึ่งจะเป็นภัยคุกคามนิกายเจไดและสาธารณรัฐกาแลกติก ในฐานะพาดาวันคนเดียวที่รอดชีวิตและยังถูกเหล่าอาจารย์เจไดมองเป็นศัตรู เซย์นเข้าเป็นพวกกับมาร์น เฮียโรกริฟ พ่อค้าตลาดมืดแห่งทาริสที่เซย์นเคยตามล่าอยู่ก่อนหน้านี้ ร่วมกับลูกครึ่งอาร์เคเนียนคือแคมเปอร์และจาราเอลในภารกิจเพื่อแก้แค้นให้กับเพื่อนที่ถูกฆ่าและทำให้อาจารย์เจไดสารภาพความผิดของตนเองและแก้ต่างให้ตัวเซย์นเอง โดยไม่รู้เลยว่าระหว่างที่ตัวเองกำลังหลบหนีอยู่นั้นจะต้องตกไปอยู่กลางสมรภูมิสงครามแมนดาลอเรียน และต้องถูกตามล่าโดยทั้งสาธารณรัฐและชาวแมนดาลอเรียนเอง
แหล่งข้อมูลอื่น

Star Wars: Knights of the Old Republic (comic) ใน Wookieepedia: The Star Wars Wiki